**Ψυχοεκπαίδευση και Συμπεριφορική Θεραπεία Οικογένειας**

**ΑΝΑΚΟΙΝΩΣΗ**

Το E.Π.Ι.Ψ.Υ. σε συνεργασία με τις Α΄ και Β’ Ψυχιατρικές Κλινικές ΕΚΠΑ και την Εταιρεία «Προαγωγή της Γνώσης στις Ψυχικές Διαταραχές» ανακοινώνουν την έναρξη νέου κύκλου του προγράμματος **Διετές Μετεκπαιδευτικό Σεμινάριο**

**Ψυχοεκπαίδευση και Συμπεριφορική Θεραπεία Οικογένειας**

για τα ακαδημαϊκά έτη 2018-2019, 2019-2020.

**ΔΟΜΗ ΠΡΟΓΡΑΜΜΑΤΟΣ**

Το  σεμινάριο  απευθύνεται  σε  **επαγγελματίες  ψυχικής  υγείας** (ψυχιάτρους, ειδικευόμενους ψυχιάτρους, ψυχολόγους, κοινωνικούς λειτουργούς, εργοθεραπευτές, νοσηλευτές, κ.λπ) και πραγματοποιείται κάθε δεύτερη Τετάρτη του μήνα, ώρα 16:00 – 20:30 με έναρξη τέλος Οκτωβρίου του 2018.

**Το εκπαιδευτικό πρόγραμμα περιλαμβάνει:**

**1ο έτος**

**Α) Θεωρητική εκπαίδευση με ενδεικτική θεματολογία**

• Ψυχοεκπαιδευτική Προσέγγιση (αρχές, φιλοσοφία, στόχοι, στρατηγικές, εφαρμογές)

• Η Ψυχοεκπαίδευση στην Συμβουλευτική και την Ψυχοθεραπεία

• Εφαρμογή των Ψυχοεκπαιδευτικών Παρεμβάσεων σε διάφορες νοσολογικές οντότητες

• Εκπαίδευση στην ενημέρωση του ασθενή και της οικογένειάς του για την νόσο, ψυχική και σωματική, χρόνια ή καταληκτική

• Εκπαίδευση στην ανακοίνωση των δυσάρεστων νέων

• Η Τέχνη της ενημέρωσης για τη νόσο και οι Τεχνικές της Ψυχοεκπαίδευσης

• Εκπαίδευση στην ανάπτυξη θεραπευτικής συμμαχίας

• Ψυχοεκπαίδευση για τη νόσο/ η «πέρα από την νόσο» Ψυχοθεραπεία

• Θετική Ψυχολογία- Παρεμβάσεις Θετικής Ψυχολογίας

* Εκπαίδευση στη χορήγηση Ψυχομετρικών Εργαλείων για την εκτίμηση ασθενούς και οικογένειας και την αξιολόγηση παρεμβάσεων στον ασθενή και την οικογένεια

• Εκπαίδευση σχετικά με το ρόλο της οικογένειας στην ανάπτυξη και την πορεία της νόσου, την επικοινωνία μεταξύ των μελών της οικογένειας, και τη συμμετοχή της οικογένειας στη θεραπεία

• Βασικές γνώσεις στη Θεραπεία Συμπεριφοράς και στην Θεραπεία Οικογένειας

• Χρήση Συμπεριφορικών Τεχνικών στη Θεραπεία Οικογένειας

• Εκπαίδευση στη Συμπεριφορική Θεραπεία Οικογένειας στη Σχιζοφρένεια (μοντέλο Ian Falloon) και Εκπαίδευση στη Συμπεριφορική Θεραπεία Οικογένειας στην Διπολική Διαταραχή.

• Εκπαίδευση σε δεξιότητες επικοινωνίας

• Εκπαίδευση σε δεξιότητες επίλυσης προβλήματος και επίτευξης στόχου

• Συνθετική προσέγγιση στην Ψυχοθεραπεία

**Β)Παρακολούθηση** βιντεοσκοπημένων συνεδριών Συμπεριφορικής Θεραπείας Οικογένειας

**Γ)Παρακολούθηση** ψυχοεκπαιδευτικών ομάδων οικογενειών που έχουν μέλος τους να πάσχει από σοβαρή ψυχική ή σωματική νόσο και συζήτηση – εποπτεία μετά το πέρας των ομαδικών συνεδριών.

**Δ)Παρακολούθηση** επιλεγμένων συνεδριών σε ψυχοεκπαιδευτικές ομάδες ασθενών ή συγγενών ασθενών με ψύχωση, διπολική διαταραχή, ιδεοψυχαναγκαστική διαταραχή, κ.α.

**Ε)Παρακολούθηση** επιλεγμένων συνεδριών υποστηρικτικής ομάδας συγγενών που έχουν μέλος τους να πάσχει από σοβαρή ψυχική διαταραχή και συζήτηση - εποπτεία μετά το πέρας των συνεδριών

**2ο έτος**

**α)**  Ανάληψη θεραπείας και Εφαρμογή της Συμπεριφορικής Θεραπείας Οικογένειας σε δύο οικογένειες με εποπτεία ατομική και ομαδική.

**β)** Συνεχιζόμενη εκπαίδευση στην εφαρμογή της Ψυχοεκπαιδευτικής Παρέμβασης και της Συμπεριφορικής Θεραπείας Οικογένειας, μέσα από προσομοιώσεις οικογενειών και παίξιμο ρόλων.

**γ)** Παρουσιάσεις και αναλύσεις περιστατικών-οικογενειών.

**δ)**Βιβλιογραφική ενημέρωση.

**Στο τέλος,**

ο κάθε εκπαιδευόμενος παρουσιάζει μία **εργασία** με κλινικό ή θεωρητικό θέμα δικής του επιλογής, που αφορά στην Ψυχοεκπαίδευση και τις εφαρμογές της σε διάφορες νοσολογικές οντότητες ή στην Συμπεριφορική Θεραπεία Οικογένειας.

Δίδεται **Πιστοποιητικό Κλινικής Εκπαίδευσης,** για την λήψη του οποίου είναι απαραίτητη η παρακολούθηση τουλάχιστον των 4/5 των εκπαιδευτικών ωρών, η κατάθεση και παρουσίαση της προαναφερόμενης εργασίας.

**ΣΤΕΛΕΧΩΣΗ ΤΟΥ ΠΡΟΓΡΑΜΜΑΤΟΣ**

**Επιστημονικά Υπεύθυνοι:**

**Οικονόμου Μαρίνα**, Αναπληρώτρια Καθηγήτρια Ψυχιατρικής, Α΄ Ψυχιατρική Κλινική Ιατρικής Σχολής Πανεπιστημίου Αθηνών- Αιγινήτειο Νοσοκομείο

**Πάλλη Αλεξάνδρα,** Ψυχολόγος, Διδάκτωρ Κλινικής Ψυχολογίας– Ψυχοθεραπεύτρια Οικογένειας, Επιστημονική Συνεργάτης του Ε.Π.Ι.Ψ.Υ.

Εκτός των υπευθύνων, ως εισηγητές και κλινικοί επόπτες συμμετέχουν ειδικοί με κλινική και ακαδημαϊκή εμπειρία στα επιμέρους θέματα.

**Γενά Α.** Καθηγήτρια Ειδικής Αγωγής, Τμήμα Φιλοσοφίας – Παιδαγωγικής και Ψυχολογίας,  Φιλοσοφική Σχολή, Εθνικό και Καποδιστριακό Πανεπιστήμιο Αθηνών
**Μαδιανός Μ.** Ομότιμος Καθηγητής Ψυχιατρικής Πανεπιστημίου Αθηνών

**Φερεντίνος Π.** Αναπληρωτής Καθηγητής Ψυχιατρικής, Β΄ Ψυχιατρική Κλινική Ιατρικής Σχολής Πανεπιστημίου Αθηνών- Αττικό Νοσοκομείο

**Βρεττού Κ.** Ψυχολόγος, MSc Προαγωγή Ψυχικής Υγείας - Πρόληψη Ψυχιατρικών Διαταραχών

**Δημητροπούλου Μ.** Ψυχοπαιδαγωγική Σύμβουλος Ph.D, Εντεταλμένη Διδάσκουσα ΕΚΠΑ

**Θεοχάρης Μ.** Ψυχίατρος, υποψήφιος διδάκτωρ, MSc Προαγωγή Ψυχικής Υγείας - Πρόληψη Ψυχιατρικών Διαταραχών, απόφοιτος του Μετεκπαιδευτικού Σεμιναρίου

**Ιωάννου Γ.** Ψυχίατρος, υποψήφια διδάκτωρ, απόφοιτος του Μετεκπαιδευτικού Σεμιναρίου

**Λεμπέση Ε.** Νοσηλεύτρια ψυχικής υγείας MSc, απόφοιτος του Μετεκπαιδευτικού Σεμιναρίου, Προϊσταμένη Εξωτερικών ιατρείων Αιγινητείου Νοσοκομείου, ΕΚΠΑ

**Λουκή Ε.** Σύμβουλος ψυχικής υγείας BA, MEd, απόφοιτος του Μετεκπαιδευτικού Σεμιναρίου

**Ματσούκα Ε.** Ψυχολόγος MSc, Συνεργάτης Μονάδας Θεραπειών Συμπεριφοράς Κέντρου Ψυχοθεραπειών Α' Ψυχιατρικής Κλινικής Πανεπιστημίου Αθηνών, απόφοιτος του Μετεκπαιδευτικού Σεμιναρίου
**Τζεδάκη Μ.** Κοινωνική Λειτουργός MSc, Εξωτερικά ιατρεία Αιγινητείου Νοσοκομείου, ΕΚΠΑ

**Κόστος συμμετοχής:** Το πρόγραμμα είναι αυτοχρηματοδοτούμενο και το κόστος συμμετοχής ορίζεται στα 800€ το έτος. Η καταβολή θα γίνεται σε τρεις δόσεις ανά έτος.

**Αιτήσεις και βιογραφικά** θα υποβάλλονται στη γραμματεία του ΕΠΙΨΥ έως 12.10.2018 με e-mail στην ηλεκτρονική διεύθυνση secretar@epipsi.gr ή με fax στο 210 6528354. Θα ακολουθήσουν συνεντεύξεις επιλογής των υποψηφίων από 15.10.2018 έως 19.10.2018

**Τηλ. επικοινωνίας** 210 6170804-5

**Διοικητικά Υπεύθυνη:**  Άννα Γκιωνάκη 210 6170804-5